ไฟแนนเยลไดเจสต์
PLE แจกปันผล 4 สตางค์/หุ้น
27 มี.ค. 2555

PLE แจกปันผล 4 สตางค์/หุ้น 
คณะกรรมการ บริษัท เพาเวอร์ไลน์ เอ็นจิเนียริ่ง (PLE) มีมติจ่ายเงินปันผลประจำปี 2554 ในอัตราหุ้นละ 0.04 บาท ให้แก่ผู้ถือหุ้นที่มีชื่อในทะเบียนวันที่ 11 พ.ค.นี้ กำหนดจ่ายเงินในวันที่ 25 พ.ค. 2555
STPI ขายหุ้นซื้อคืนหมดเกลี้ยง 
บริษัท เอสทีพี แอนด์ ไอ (SIPI) รายงานการขายหุ้นที่ซื้อคืนทั้งหมด จำนวน 866,300 หุ้น ราคาหุ้นละ 30.50-32.50 บาท รวมเป็นเงินทั้งสิ้น 27.12 ล้านบาท เมื่อวันที่ 23 มี.ค.ที่ผ่านมา ทั้งนี้บริษัทสามารถขายหุ้นได้หมดก่อนที่จะครบกำหนดวันที่ 16 มิ.ย. 2555 
MILLL ขายหุ้นให้ต่างชาติแจกวอร์แรนต์
บริษัท มิลล์คอนสตีลอินดัสทรีส์ (MILL) จัดสรรหุ้นเพิ่มทุนให้กับ DEGDEUTSHE INVESTITIONS-UND ENTWICKLUNGSGESELLSCHAFT MBH และ/หรือผู้ลงทุนในวงจำกัดไม่เกิน 255 ล้านหุ้น ในราคาไม่ต่ำกว่า 2.70 บาท และออกใบสำคัญแสดงสิทธิซื้อหุ้น (วอร์แรนต์) จำนวน 213 ล้านหน่วย โดยเพิ่มทุนจำนวน 213 ล้านหุ้น มารองรับ กำหนดแปลงสภาพในราคาหุ้นละ 2.70 บาท ปัจจุบันราคาหุ้น MILL อยู่ที่ 2.48 บาท ลดลง 0.02 บาท จากวันก่อน
GLOW แจกผลตอบแทน 2.23%
คณะกรรมการบริษัท โกลว์ พลังงาน (GLOW) แจกเงินปันผลหุ้นละ 1.238 บาท ให้ผู้ถือหุ้นที่มีชื่อในทะเบียนวันที่ 9 พ.ค. กำหนดจ่ายเงินวันที่ 25 พ.ค. 2555 ทั้งนี้คิดเป็นอัตราผลตอบแทน 2.23% เทียบกับราคาหุ้นที่ 55.50 บาท